Það er auðvelt að segja að kunnuglegar bólubjöllur séu farnar að klingja . Bitcoin appið CoinBase , þar sem hægt er að fylgjast með þróun og eiga viðskipti með Bitcoin , er vinsælasta appið í Bandaríkjunum . Ein vinsælasta söluræðan er að alveg eins og það var ekki fyrirséð á tíunda áratugnum hvað internetið gæti gert fyrir dreifingu og miðlun upplýsinga þá átta fáir sig nú á því hvað Bitcoin , og þá ekki síður Blockchain tæknin sem er á bak við Bitcoin , getur gert fyrir peninga og fjármálakerfið . Uppáhaldið mitt er að hugsa um Bitcoin sem merkilega tilraun til að búa til dreifstýrt traust . Tilurð Bitcoin er sveipuð dulúð , höfundurinn er leynipersóna , yfirvöld tortryggja tilgang þess og hlutverk og undirliggjandi flókna tækni skilja fáir . - Í stað þess að vera dreifstýrð og engum háð er bæði eignarhaldið á stærstum hluta Bitcoin sem og reiknigetan til námugraftarins á fárra höndum . Um 1,000 stórlaxar eiga yfir 40% af virði Bitcoin og meira en helmingurnámugraftarkraftanna , þess sem þarf til að búa til ný Bitcoin , er á valdi fjögurra stærstu námafélaganna . Pappírinn í dollaraseðlinum hefur að sama skapi ekkert virði . Það er einfaldlega sannfæringin um að þú getur skipt þessum bleðli , eða gullstöng , fyrir verðmæti sem grundvallar verðmæti seðilsins . Alveg eins gildir að virði Bitcoin felst í því að eigandi Bitcoin trúir því að einhver annar vilji taka við Bitcoin gegn afhendingu verðmæta . Sannfærður um kraft Blockchain Ég er sannfærður um að Blockchain tæknin sem Bitcoin byggir á mun í framtíðinni hafa áhrif á fjármálakerfið . Ég trúi líka að einhver dulkóðunarmynt í ætt við Bitcoin mun hafa mikil áhrif í framtíðinni . Hækkun ársins 2017 var það svakaleg að ef hún heldur eins áfram 2018 mun virði Bitcoin fara yfir verðmæti allra hlutabréfa í kauphöllinni í London í júní , yfir verðmæti allra hlutabréfa í kauphöllinni í New York í október og yfir samanlagt virði allra hlutabréfa skráð á öllum mörkuðum í heiminum í apríl 2019 [ 1 ] . Ég treysti mér til að spá að það gerist ekki . Höfundur er hagfræðingur og stýrir stefnumótun og markaðsmálum hjá Íslandsbanka . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .